**Notat**

|  |  |
| --- | --- |
| Til:  | LOSAM ØE |
| Kopi til: |  |
| Fra: | Eiendomsavdelingen |
| Signatur: |  MS |

Hensikten med dette notatet er å informere LOSAM om pågående utredning av sammenslåing mellom NTNU Eiendomsavdelingen og [NTNU Campusutvikling](https://www.ntnu.no/campusutvikling/organisering). Det henvises til sak publisert på Innsida 1.6.2023.

**Kriterier for utredningen**

Bestillingen er fra direktør for organisasjon og infrastruktur [Bjørn Haugstad](https://www.ntnu.no/ansatte/bjorn.haugstad), og er som følger: NTNU Eiendomsavdelingen og NTNU Campusutvikling skal sammen utrede hvordan NTNU organisatorisk tilrettelegger for gjennomføring av de store pågående utviklingsprosjektene, samt helhetlig utvikling av NTNUs campuser, ut fra følgende kriterier:

* Legge til rette for effektiv styring og koordinering, samt effektive beslutningsprosesser og god medvirkning ved NTNU.
* Prosjektene skal forberede for fremtidig FDVU (forvaltning, drift, vedlikehold og utvikling).
* Effektiv utnyttelse av samlet kapasitet og kompetanse.
* Tydelighet i ansvar og roller.
* Legge til rette for at samarbeidspartnere og eksterne interessenter «finner frem».
* Arbeidsmiljø og utviklingsmuligheter for berørte medarbeidere.

**To forslag til organisering**

OI-direktøren har bedt om at det utredes to alternative forslag:

1. **Beholde dagens organisering:** En løsning som i størst mulig grad bygger på dagens formelle organisering, men med tydeligere koordinering mellom avdelingene enn hva vi har i dag.
2. **Sammenslåing:** NTNU campusutvikling slås sammen med NTNU Eiendomsavdelingen. Det eksisterende fagmiljøet hos NTNU Campusutvikling skal i hovedsak være samlet. Ansatte i Campusutvikling flytter da samlet som én seksjon og skal ledes av en prosjektdirektør. Det overordnede lederansvaret ligger hos eiendomsdirektøren.

**Videre prosess**

[Eiendomsdirektør Frank Arntsen](https://www.ntnu.no/ansatte/frank.arntsen) og [konstituert prosjektdirektør for campusutvikling Hanna Maria Jones](https://www.ntnu.no/ansatte/hanna.m.jones) har fått i oppdrag å levere et felles notat til OI-direktøren om styrker, muligheter, svakheter og risikoer til de to alternativene i løpet av juni 2023.

Ansatte fra begge avdelingene deltar i en felles arbeidsgruppe med oppstart torsdag 1. juni.

OI-direktør har deretter som mål å ta med saken inn til Sentralt samarbeidsutvalg (SESAM) før sommerferien.

**Informasjon**

Ansatte får informasjon om saken fra sine ledere/via seksjonsmøter og det vil bli lagt ut oppdatert informasjon på Innsida.

Ingen mister jobben som følge av denne mulige organisasjonsendringen